S'interrongiu

Candu moridi calegunu in bidda mia
sa ogi giai si spargidi cun lestresa
e su tali o sa tali in cussa via
su sambanau is atungidi po giustesa

Su mortu totu bellu allichidiu
po s'urtimu saludu postu in lettu
a ingiriu seccius totus in scuriu
ir de omu cun d'unu tristu aspettu.

A totu notti Issu enidi abigliau
arrecontusu incursant s'ora e su patiri
funt amigus e calegunu de s'iginau
chi air de strintu donan forsa po bivìri.

Su populu ulassesu tot'intreu
a sinnu antigu issu poni menti
accumpangiant su mortu arreu arreu
torrada a domu cun coru dolenti.

Unu cantidu a su mortu cun dolori
unu cantidu a su mortu po onestadi
unu cantidu a su mortu po amori
unu cantidu a s'umana eternidadi.